stanford-oval/wikipedia huggingface dataset:
ชีวิตของพระนางพรหมจารี
ตารางฉาก

ตารางข้างล่างแสดงให้เห็นว่าฉากใดมีวันสมโภชและฉากที่ปรากฏในงานสำคัญ ๆ ต่าง ๆ ด้วยเครื่องหมาย “X”: จอตโต ดี บอนโดเนในชาเปลซโครเวยี (จอตโต); หนังสือประจำชั่วโมงที่ใช้กันทั่วไป (ชั่วโมง); หนังสือประจำชั่วโมงของแคทเธอรินแห่งคลีฟส์ (แคทเธอริน); ฉากชุดจาก “ชีวิตขอพระแม่มารีของครูแห่งลูฟร์” (ลูฟร์); ภาพเขียนโดย โดเมนนิโค เกอร์ลันเดาในชาเปลทอร์นาบุโอนิ (โดเมนนิโค); งานภาพพิมพ์ชุดโดยอิสราเฮล ฟอน เม็คเค็นเน็ม (Israhel van Meckenem) (อิสราเฮล); และอัลเบรชท์ ดือเรอร์ (ดือเรอร์)
| Scene | สมโภช |  | จอตโต | ชั่วโมง | แคทเธอริน | ลูฟร์ | โดเมนนิโค | อิสราเฮล | ดือเรอร์ |
| --- | --- | --- | --- | --- | --- | --- | --- | --- | --- |
| นักบุญยออากิมรับสาร  |  |  | ทั้งสอง |  | ขับ | ขับ | ประกาศ | ประกาศ | ทั้งสอง |
| การพบปะที่โกลเดนเกทเยรูซาเลม | X |  | X |  | X |  |  |  | X |
| แม่พระบังเกิด | X |  | X |  | X | X | X | X | X |
| แม่พระถวายองค์ | X |  | X |  | X | สอง |  | X | X |
| การแต่งงานของพระแม่มารี |  |  | X |  | X | X | X | X | X |
| แม่พระรับสาร | X |  | X | X | X | หาย? | X | X | X |
| การเสด็จเยี่ยม | X |  | X | X | X | X |  |  | X |
| การประสูติของพระเยซู | X |  | รวม | X | รวม | X |  | รวม | รวม |
| การประกาศของคนเลี้ยงแกะ  | X |  | รวม | X | รวม |  |  | รวม | รวม |
| การนมัสการของโหราจารย์ | X |  | X | X |  |  | X | X | X |
| การเข้าสุนัตของพระเยซู | X |  |  |  |  | X |  |  | X |
| การถวายพระเยซูในพระวิหาร | X |  | X | X |  | X | X | X | X |
| พระเยซูหนีไปอียิปต์ |  |  | X | X | X | X |  |  | X |
| การประหารทารกผู้วิมล | X |  | X | แทน |  |  | X | X |  |
| พระเยซูในหมู่นักปราชญ์ |  |  | X |  |  | X |  | X | X |
| พระเยซูสั่งลาพระแม่มารีย์ |  |  |  |  |  |  |  |  | X |
| การตรึงกางเขนของพระเยซู | X |  | X |  |  |  |  |  |  |
| การเสด็จขึ้นสวรรค์ | X |  | X |  |  |  |  |  |  |
| เทศกาลเพนเทคอสต์  | X |  | X |  |  |  |  |  |  |
| มรณกรรมของพระแม่มารีย์ | X |  |  |  | X |  | รวม |  | X |
| แม่พระรับเกียรติยกขึ้นสวรรค์ | X |  |  |  | X |  | รวม |  | X |
| พระนางมารีย์ราชินีแห่งสากลโลก |  |  |  | X |  |  | X | X |  |
| ฉากอื่นๆ |  |  | หลายภาพ |  | 4 | 1 |  |  | 1 |
| รวม |  |  |  | 8 | 15 | 12 | 9 | 12 | 19 |
|  | สมโภชน์? |  | จอตโต | ชั่วโมง | แคทเธอริน | ลูฟร์ | โดเมนนิโค | อิสราเฮล | ดือเรอร์ |
ดูเพิ่ม

ศิลปะคริสต์ศาสนา
พระแม่มารี
ชีวิตของพระเยซู
พระแม่มารีปางกรุณา
แหล่งข้อมูลอื่น

งานพิมพ์ของดือเรอร์ เก็บถาวร 2007-11-29 ที่ เวย์แบ็กแมชชีน
ลูฟร์ - อิตาลี คริสต์ศตวรรษที่ 15 ภาพชุด 12 แผง
ภาพเขียนบนผนังในวัดในอังกฤษ
| ด ค กเหตุการณ์สำคัญในชีวิตของพระแม่มารีย์ |
| --- | --- | --- |
|  ปฏิสนธินิรมล  กำเนิด  ถวายตัวในพระวิหาร  แต่งงาน  รับสาร  เสด็จเยี่ยม  ประสูติพระเยซู  การนมัสการของคนเลี้ยงแกะ  การนมัสการของโหราจารย์  การถวายพระกุมารในพระวิหาร  หนีไปอียิปต์  การประหารทารกผู้วิมล  พระเยซูในหมู่นักปราชญ์  ลาพระมารดา  การตรึงกางเขน  พระเยซูเสด็จขึ้นสวรรค์  ยกขึ้นสวรรค์  ราชินีแห่งสากลโลก  |  ปฏิสนธินิรมล  กำเนิด  ถวายตัวในพระวิหาร  แต่งงาน  รับสาร  เสด็จเยี่ยม  ประสูติพระเยซู  การนมัสการของคนเลี้ยงแกะ  การนมัสการของโหราจารย์  การถวายพระกุมารในพระวิหาร  หนีไปอียิปต์  การประหารทารกผู้วิมล  พระเยซูในหมู่นักปราชญ์  ลาพระมารดา  การตรึงกางเขน  พระเยซูเสด็จขึ้นสวรรค์  ยกขึ้นสวรรค์  ราชินีแห่งสากลโลก  |  |
| ด ค กเหตุการณ์สำคัญในชีวิตของพระเยซูจากพระวรสาร |
| --- | --- | --- |
|  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  |
การแต่งงานของพระแม่มารี โดย จอตโต ดี บอนโดเน
พระเยซูตรึงกางเขน ชะลอร่างจากกางเขน ปีเอตา การทรยศต่อพระเยซู ปิลาตุสล้างมือ พระเยซูแบกกางเขน การถวายพระเยซูในพระวิหาร (Presentation of Christ in the Temple) พระเยซูในหมู่นักปราชญ์ คริสต์ศตวรรษที่ 15 หนังสือกำหนดเทศกาล
งานของฮันส์ เม็มลิง ( (Hans Memling) ที่รู้จักกันในชื่อ “ความสุขเจ็ดอย่างของพระแม่มารี” (Seven Joys of the Virgin) - แต่อันที่จริงแล้วต่อมากลายเป็นชื่อ “ชีวิตของพระแม่มารี” บนแผงเดียว แต่ก็ยังรวมฉากอีก 25 ฉากที่ไม่เกี่ยวกับพระแม่มารี ค.ศ. 1480, พิพิธภัณฑ์ศิลปะเดิม (Alte Pinakothek), มิวนิก
ช่วงอายุนอร์ทกริปเปียน

ในธรณีกาล ช่วงอายุนอร์ทกริปเปียน (อังกฤษ: Northgrippian age) คือช่วงอายุหรือหินช่วงอายุหนึ่งที่อยู่ตอนกลางของสมัยหรือหินสมัยโฮโลซีน ได้รับการอนุมัติอย่างเป็นทางการโดยคณะกรรมมาธิการการลำดับชั้นหินสากลในเดือนมิถุนายน 2561 พร้อมด้วยช่วงอายุ/หินช่วงอายุกรีนแลนด์เดียนและเมฆาลายัน ช่วงอายุนี้ได้รับชื่อมาจากโครงการแกนน้ำแข็งกรีนแลนด์เหนือ (North Greenland Ice Core Project หรือ NorthGRIP) ช่วงอายุนี้เริ่มต้นขึ้นเมื่อ 8,236 ปีก่อนปี 2000 (ปี 6236 ก่อนสากลศักราช (BCE) หรือปี 3764 ตามปฏิทินโฮโลซีน (HE)) ใกล้กับเหตุการณ์ 8.2 พันปี และสิ้นสุดลงเมื่อช่วงอายุเมฆาลายันเริ่มต้นขึ้นเมื่อ 4,200 ปีก่อนปี 1950 (ปี 2250 ก่อนสากลศักราช (BCE) หรือปี 7750 ตามปฏิทินโฮโลซีน (HE)) ใกล้กับเหตุการณ์ 4.2 พันปี
ดูเพิ่ม

ธรณีกาล
โครงการแกนน้ำแข็งกรีนแลนด์เหนือ
ช่วงเวลายอดนิยม

| ประเทศ | เวลา |
| --- | --- |
ญี่ปุ่น: 20:00 - 23:00
สหรัฐ: 16:30 - 23:30
ไทย: 19:00 - 22:30
เกาหลีใต้: 20:00 - 22:30
เยอรมนี: 19:00 - 23:30
ไต้หวัน: 19:00 - 22:00
สเปน: 19:00 - 22:00
สหราชอาณาจักร: 16:00 - 23:00
แคนาดา: 18:00 - 22:00
รัสเซีย: 20:00 - 00:00
บราซิล: 18:30 - 21:30
อิตาลี: 17:00 - 23:00
อินโดนีเซีย: 18:00 - 22:30
ฝรั่งเศส: 18:00 - 22:30
ยูเครน: 18:00 - 23:00
อาร์เจนตินา: 17:30 - 00:00
อินเดีย: 17:00 - 21:00
แอฟริกาใต้: 19:00 - 22:00
นอร์เวย์: 20:00 - 02:00
มาเลเซีย: 18:00 - 21:00
จีน: 16:00 - 01:00
ช่วงเวลายอดนิยม (อังกฤษ: prime time) สำหรับวงการโทรทัศน์ หมายถึงช่วงเวลาที่มีผู้ชมมากที่สุด ช่วงเวลานี้จะเป็นช่วงเวลาที่สถานีโทรทัศน์ทำรายได้จากค่าโฆษณามากที่สุด
ความหมายของช่วงเวลายอดนิยมนั้นอาจแตกต่างออกไปตามภูมิภาค รวมถึงช่วงเวลาก็อาจแตกต่างกันด้วย ช่วงเวลายอดนิยมในประเทศไทยเป็นเวลาช่วง 19.00–22.30 น. ของทุกวัน และเนื้อหาที่ได้รับความนิยมส่วนมากในช่วงเวลายอดนิยมนี้ได้แก่ ละคร รายการข่าว และรายการปกิณกะ
ดูเพิ่ม

รายการภาคเช้า
ช่องว่างเคิร์กวูด

ช่องว่างเคิร์กวูด หรือ ช่องแคบเคิร์กวูด (อังกฤษ: Kirkwood gap) เป็นช่องว่างของการกระจายตัวของดาวเคราะห์น้อยในแถบดาวเคราะห์น้อยที่ค่ากึ่งแกนเอกต่างๆ (หรือเทียบเท่ารอบการโคจรของมัน) ดังแสดงให้เห็นในแผนภาพฮิสโทแกรมข้างล่างนี้ ตำแหน่งของช่องว่างเคิร์กวูดมีความสัมพันธ์กับตำแหน่งการสั่นพ้องของวงโคจรกับดาวพฤหัสบดี
แผนภาพแสดงการกระจายตัวของดาวเคราะห์น้อยตามกึ่งแกนเอกต่างๆ ตามค่าแกนของแถบหลัก ตำแหน่งลูกศรชี้คือตำแหน่งช่องว่างเคิร์กวูด
ยกตัวอย่างดังนี้ มีดาวเคราะห์น้อยอยู่จำนวนน้อยมากที่ค่ากึ่งแกนเอกใกล้เคียงกับ 2.50 หน่วยดาราศาสตร์ หรือคาบโคจร 3.95 ปี ซึ่งหมายถึงดาวเคราะห์น้อยเหล่านี้ต้องโคจรไปสามรอบจึงจะเท่ากับรอบโคจรของดาวพฤหัสบดี 1 รอบ (ดังนั้นจึงเรียกตำแหน่งนี้ว่า การสั่นพ้องวงโคจร 3:1) ตำแหน่งการสั่นพ้องวงโคจรแห่งอื่นๆ มีความสัมพันธ์กับคาบโคจรของดาวพฤหัสบดีแบบเป็นเลขจำนวนเต็มเช่นเดียวกัน แรงสั่นพ้องนี้ไล่ให้ดาวเคราะห์น้อยออกไปจากบริเวณ ขณะที่ยอดแหลมในแผนภาพฮีสโตแกรมมักแสดงถึงการรวมกลุ่มกันของตระกูลดาวเคราะห์น้อยขนาดใหญ่
ผู้ที่สังเกตเห็นช่องว่างนี้เป็นครั้งแรก คือ แดเนียล เคิร์กวูด ในปี ค.ศ. 1857 ทั้งยังสามารถอธิบายความสัมพันธ์ของตำแหน่งช่องว่างเหล่านี้กับวงโคจรของดาวพฤหัสบดีด้วย
ช่องจมูกส่วนหน้า

ช่องจมูกส่วนหน้า (อังกฤษ: Nasal vestibule) หรือห้องด้านหน้าของจมูก เป็นบริเวณที่อยู่ถัดเข้ามาจากรูจมูก ถูกล้อมรอบด้วยกระดูกอ่อนของจมูกและบุด้วยเยื่อบุผิวเช่นเดียวกับที่บุที่ผิวหนัง คือเป็นเชื่อบุผิวชนิดมีเคอราติน (keratinized stratified squamous epithelium) ซึ่งถัดเข้าไปจากนี้เยื่อบุผิวที่ปกคลุมอยู่จะเป็นชนิด pseudostratified columnar epithelium นอกจากนี้ ช่องจมูกส่วนหน้ายังเป็นบริเวณที่พบเส้นขนเล็กๆที่เรียกว่าขนจมูก (vibrissae) อยู่มากมายอีกด้วย โดยเส้นเลือดและเส้นประสาทที่มาเลี้ยงบริเวณช่องจมูกส่วนหน้า จะแตกต่างจากบริเวณอื่นของจมูกคือมักมาจากบริเวณใบหน้ารอบๆจมูก
ด้านข้างของโพรงจมูก
ภาพตัดขวางของศีรษะ
หน้าที่

เป็นทางผ่านของอากาศเข้าไปยังโครงสร้างที่เกี่ยวข้องกับการหายใจในส่วนถัดไป และยังมีขนจมูกซึ่งเป็นโครงสร้างที่ช่วยกรองฝุ่นละอองที่เข้ามากับอากาศอีกด้วย.
ช็อกโกแลตเลิฟ

| "ช็อกโกแลตเลิฟ"> ซิงเกิลโดยเกิลส์เจเนอเรชันและเอฟ(เอกซ์) |
| --- | --- |
วางจำหน่าย: 7 ตุลาคม ค.ศ. 2009
บันทึกเสียง: ค.ศ. 2009
แนวเพลง: อิเล็กโทรป็อป
ค่ายเพลง: เอสเอ็มเอ็นเตอร์เทนเมนต์
ผู้ประพันธ์เพลง: เคนซี
โปรดิวเซอร์: บลัดชายแอนด์เอแวนต์ เคนซี ยู ยังจิน
ช็อกโกแลตเลิฟ (อังกฤษ: Chocolate Love) เป็นดิจิทัลซิงเกิลของเกิร์ลกรุปจากเกาหลีใต้ เกิลส์เจเนอเรชันและ f(x) โดยเป็นการประชาสัมพันธ์โทรศัพท์ช็อกโกแลตรุ่นใหม่ ยี่ห้อแอลจีไซออน (อังกฤษ: LG Cyon) โดยวางจำหน่ายเมื่อวันที่ 7 ตุลาคม พ.ศ. 2552|ค.ศ. 2009 ส่วนโฆษณาทางโทรทัศน์ก็ได้เผยแพร่ครั้งแรกในวันที่ 10 ตุลาคม ปีเดียวกัน เพลงนี้มี 2 ฉบับด้วยกัน คือ ฉบับเรโทรป็อป ร้องโดยเกิลส์เจเนอเรชัน และฉบับอิเล็กโทรป็อป ร้องโดย f (x)  เพลงนี้ผลิตโดย Bloodshy & Avant
ทั้งเกิลส์เจเนอเรชันและ f(x) ได้ประชาสัมพันธ์ซิงเกิลนี้ในหลายสื่อ
การแสดงสด

เพลงนี้ได้นำไปแสดงในหลายงาน สำหรับการแสดงครั้งที่มีชื่อเสียงที่สุด คือ ที่เอเชียทัวร์ของเกิลส์เจเนอเรชัน ครั้งที่ 1: อินทูเดอะนิวเวิลด์
รายชื่อเพลง

"Chocolate Love (ฉบับอิเล็กโทรป็อป)" — 3:44
"Chocolate Love (ฉบับเรโทรป็อป)" — 3:41
แหล่งข้อมูลอื่น

เว็บไซต์อย่างเป็นทางการของ SM Entertainment
ตัวอย่างมิวสิกวิดีโอเพลง "ช็อกโกแลตเลิฟ" ฉบับเกิลส์เจเนอเรชัน ที่ยูทูบ
มิวสิกวิดีโอเพลง "ช็อกโกแลตเลิฟ" ฉบับเกิลส์เจเนอเรชัน ที่ยูทูบ
ตัวอย่างมิวสิกวิดีโอเพลง "ช็อกโกแลตเลิฟ" ฉบับ f(x) ที่ยูทูบ
มิวสิกวิดีโอเพลง "ช็อกโกแลตเลิฟ" ฉบับ f(x) ที่ยูทูบ
ช่วงอายุคาลาเบรียน

ช่วงอายุคาลาเบรียน (อังกฤษ: Calabrian) คือการแบ่งย่อยของสมัยไพลสโตซีนในธรณีกาล กำหนดไว้ที่ 1.8 ล้านปีก่อนถึง 774,000 ปีก่อน (±5,000 ปี) นับเป็นช่วงเวลาประมาณ 1.026 ล้านปี
จุดสิ้นสุดของช่วงอายุนี้ถูกกำหนดโดยการสลับขั้วแม่เหล็กโลก (7.81 แสนปีก่อน ±5 พันปี) และการพลันจ์เข้าสู่ยุคน้ำแข็ง โลกที่แห้งแล้งอาจหนาวเย็นและแห้งแล้งกว่าในช่วงอายุไมโอซีนตอนปลาย (ช่วงอายุเมสซิเนียน) จนถึงช่วงอายุไพลโอซีนตอนต้น (ช่วงอายุแซนเคลียน) ที่มีอากาศหนาวเย็น เดิมทีคาลาเบรียนเป็นชื่อของหินช่วงอายุสัตวชาติอ้างอิงจากซากดึกดำบรรพ์มอลลัสก์ของทวีปยุโรป ต่อมานำมาใช้เป็นชื่อของช่วงอายุทางธรณีวิทยาในตอนต้นของสมัยไพลสโตซีน ซึ่งเริ่มต้นด้วยช่วงอายุเจลาเซียน ตัวอย่างเช่น พลาติโกนัสและสัตวชาติแบลงกันจะปรากฏครั้งแรกในช่วงอายุดังกล่าว
ประวัติของการนิยามช่วงอายุคาลาเบรียน

เนื่องจากเปลือกหอยเป็นซากดึกดำบรรพ์ที่มีจำนวนมาก นักธรณีวิทยาในศตวรรษที่ 19 และต้นศตวรรษที่ 20 จึงใช้มอลลัสกาและแบรคิโอพอดในการระบุขอบเขตการลำดับชั้นหิน ดังนั้น ช่วงอายุคาลาเบรียนแต่เดิมจึงถูกกำหนดให้เป็นกลุ่มชีวินของซากดึกดำบรรพ์มอลลัสกาและแบรคิโอพอดส่วนใหญ่ที่สูญพันธุ์ไปในตอนนั้น จากนั้นจึงมีการพยายามค้นหาการนำเสนอที่ดีที่สุดของกลุ่มชีวินในชั้นหินการลำดับชั้นหิน ปี พ.ศ. 2491 นักวิทยาศาสตร์ได้ใช้การปรากฏของสัตวชาติไม่มีกระดูกสันหลังในน้ำเย็น (ตอนเหนือ) ในตะกอนทะเลของทะเลเมดิเตอร์เรเนียนเป็นหมุดหมายการเริ่มต้นของช่วงอายุคาลาเบรียน การประชุมธรณีวิทยาสากลครั้งที่ 18 ณ กรุงลอนดอนในเวลาต่อมาจึงได้กำหนดฐานของสมัยไพลสโตซีนไว้ที่ชั้นหินทะเลของหินช่วงอายุสัตวชาติคาลาเบรียน (Calabrian Faunal Stage) และกำหนดชั้นหินแบบฉบับไว้ในอิตาลีตอนใต้ อย่างไรก็ตาม มีการค้นพบว่าชั้นหินแบบฉบับดั้งเดิมมีความไม่ต่อเนื่องที่จุดดังกล่าวและที่ฐานของหินช่วงอายุคาลาเบรียน ซึ่งได้นิยามไว้ตามกลุ่มชีวินของสัตวชาติอันขยายออกไปจนถึงในช่วงก่อนหน้าในสมัยไพลสโตซีน จึงมีการเลือกชั้นหินแบบฉบับขึ้นใหม่ห่างจากแหล่งเดิมไปหลายไมล์ ณ วรีซา ตั้งอยู่ห่างจากของเทศบาลโกรโตเน แคว้นคาลาเบรียทางตอนใต้ 4 กิโลเมตร การวิเคราะห์ไอโซโทปของสตรอนเชียมและออกซิเจน รวมถึงแพลงก์ตอนของฟอรามินิเฟอราได้ยืนยันถึงความอยู่รอดได้ภายในชั้นหินแบบฉบับนี้ ต่อมาในปี พ.ศ. 2527 การประชุมธรณีวิทยาสากลครั้งที่ 27 ณ กรุงมอสโกจึงได้มีการอนุมัติหินแบบฉบับอย่างเป็นทางการ และช่วงเวลาเริ่มต้นที่แต่เดิมคาดว่าประมาณ 1.65 ล้านปีก่อนได้ถูกคำนวณใหม่เป็น 1.806 ล้านปีก่อนแทน
การนิยามทางการปัจจุบัน

จุดและแหล่งชั้นหินแบบฉบับขอบทั่วโลก หรือ GSSP สำหรับจุดเริ่มต้นของสมัยไพลสโตซีนเดิม อยู่ในชั้นหินอ้างอิงที่วรีซา ห่างจากเทศบาลโกรโตเนในอิตาลีตอนใต้ไปทางใต้ประมาณ 4 กิโลเมตร ตำแหน่งซึ่งเพิ่งได้รับการยืนยันโดยการวิเคราะห์ไอโซโทปของสตรอนเซียมและออกซิเจน รวมถึงแพลงก์ตอนของฟอรามินิเฟอรา
ดังนั้นจุดเริ่มต้นของช่วงอายุคาลาเบรียนจึงถูกกำหนดไว้เป็น บริเวณเหนือด้านบนสุดของสภาพขั้วแม่เหล็กในหินรุ่น C2n (ออลดูไว) และระดับการสูญพันธุ์ของ Discoaster brouweri ซึ่งเป็นซากดึกดำบรรพ์ขนาดเล็กมากหินปูน (ฐานของหิน CN13) เหนือขอบเป็นการปรากฏน้อยที่สุดของ Gephyrocapsa spp. ซากดึกดำบรรพ์ขนาดเล็กมากขนาดกลางหินปูน และระดับการสูญพันธุ์ของ Globigerinoides extremus แพลงก์ตอนของฟอรามินิเฟอรา
จุดสิ้นสุดของช่วงอายุกาลาเบรียนถูกกำหนดไว้ที่เหตุการณ์การสลับขั้วแม่เหล็กโลกบรุนส์–มาสึยามะ
ช่วงอายุเมฆาลายัน

ในธรณีกาล ช่วงอายุเมฆาลายัน (อังกฤษ: Meghalayan age) เป็นช่วงอายุล่าสุดหรือหินช่วงอายุชั้นบนสุดของยุคควอเทอร์นารี นอกจากนี้ยังเป็นการแบ่งที่อยู่ในระดับบนหรือล่าสุดในบรรดาการแบ่งย่อยสามช่วงอายุของสมัยหรือหินสมัยโฮโลซีน โดยได้รับการอนุมัติอย่างเป็นทางการโดยคณะกรรมมาธิการการลำดับชั้นหินสากลในเดือนมิถุนายน พ.ศ. 2561 พร้อมด้วยช่วงอายุ/หินช่วงอายุกรีนแลนด์เดียนและนอร์ทกริปเปียนที่อยู่ก่อนหน้า จุดและแหล่งชั้นหินแบบฉบับขอบทั่วโลก (GSSP) ของช่วงอายุนี้ คือ การก่อตัวของถ้ำ Krem Mawmluh ในรัฐเมฆาลัย ซึ่งเป็นรัฐทางตอนเหนือของประเทศอินเดีย ซึ่งถ้ำ Mawmluh เป็นหนึ่งในถ้ำที่ยาวและลึกที่สุดในประเทศอินเดีย และมีเงื่อนไขที่เหมาะสมแก่การเก็บรักษาไว้ซึ่งสัญญาณทางเคมีของการเปลี่ยนช่วงอายุ ชั้นหินแบบฉบับแทรกทั่วโลก (global auxiliary stratotype) ของช่วงอายุนี้ คือ แกนน้ำแข็งจากภูเขาโลแกนในประเทศแคนาดา
ช่วงอายุเมฆาลัยเริ่มต้นขึ้นเมื่อ 4,200 ปีก่อนปัจจุบัน (ประมาณปี 2250 ก่อนสากลศักราช (BCE) หรือปี 7750 ตามปฏิทินโฮโลซีน (HE)) ซึ่งเปิดช่องว่างที่เป็นไปได้สำหรับการสร้างแอนโทรโปซีนขึ้น เฮลามาและโอยโนเนน (2562) ระบุวันที่เริ่มต้นของช่วงอายุเมฆาลัย คือ ปี 2190 ถึง 1990 ก่อนสากลศักราช ช่วงอายุนี้เริ่มต้นขึ้นในช่วงความแห้งแล้ง 200 ปีที่ส่งผลกระทบต่ออารยธรรมมนุษย์ในเมดิเตอร์เรเนียนตะวันออก เมโสโปเตเมีย ลุ่มแม่น้ำสินธุ และ ลุ่มแม่น้ำแยงซี โดยสแตนลีย์ ฟินนีย์ เลขาธิการแห่งสหพันธ์ธรณีวิทยาสากลระบุว่า "ความเป็นจริงที่ว่าจุดเริ่มต้นของช่วงอายุนี้ เกิดขึ้นพร้อมกับการเปลี่ยนแปลงทางวัฒนธรรม ที่เกิดจากเหตุการณ์ทางสภาพภูมิอากาศโลกนั้น ทำให้ช่วงอายุนี้มีเอกลักษณ์เฉพาะตัว"
แหล่งข้อมูลอื่น

Chronostratigraphy benchmarks
ช่องเขามานา

ช่องเขามานาที่หมู่บ้านมานา
ช่องเขามานา (อังกฤษ: Mana Pass; จีน: 玛那山口) หรือ มานาลา, ชีร์บิตยา, ชีร์บิตยา-ลา และ ดังกรี-ลา เป็นช่องเขาระหว่างเทือกเขาหิมาลัย ตั้งอยู่ระหว่างพรมแดนทิเบตกับอินเดีย อยู่ที่ความสูง 5,545 เมตร (18,192 ฟุต) เป็นช่องที่เดินทางด้วยพาหนะที่สูงที่สุดในโลก ถนนที่ใช้สัญจรสร้างในช่วงปี ค.ศ. 2005–2010 สำหรับปฏิบัติการทางทหารโดยองค์การถนนพรมแดน (Border Roads Organisation) ของอินเดีย สามารถมองเห็นถนนเหล่านี้ได้บนกูเกิล เอิร์ธ
ช่องเขามานาตั้งอยู่ในอุทยานแห่งชาตินันทาเทวี (Nanda Devi National Park) ห่างจากตอนเหนือของเมืองมานา 24 กิโลเมตร และ 27 กิโลเมตรจากเมืองพัทรีนาถ (Badrinath) เมืองที่มีความสำคัญของศาสนาฮินดูในรัฐอุตตราขัณฑ์ ช่องเขาแห่งนี้เป็นแหล่งต้นน้ำของแม่น้ำสรัสวตี แม่น้ำสาขาของแม่น้ำอลกนันทา  (Alaknanda River) ซึ่งเป็นแม่น้ำสาขาที่ยาวที่สุดของแม่น้ำคงคา นอกจากนี้ยังเป็นจุดที่เหมาะสำหรับการปีนยอดเขาชอคามบา (Chaukhamba)
ช่องเขามานาเป็นเส้นทางสัญจรและค้าขายระหว่างรัฐอุตตราขัณฑ์กับทิเบตมาตั้งแต่โบราณ คำว่า "มานา" มาจาก "มณีภัทรอาศรม" (Manibhadra Ashram) ซึ่งเป็นเมืองโบราณในเขตเมืองมานา ในปี ค.ศ. 1624 นักบวชชาวโปรตุเกสจากคณะเยสุอิต 2 รูปคือ อังตอนีอู ดือ อังดราดือ (António de Andrade) และมานูแอล มาร์กึช (Manuel Marques) เป็นชาวยุโรป 2 คนแรกที่เดินทางเข้าทิเบตผ่านช่องเขาแห่งนี้ มีการใช้ช่องเขามานาเรื่อยมาจนประเทศจีนประกาศปิดเส้นทางในปี ค.ศ. 1951 ต่อมาในวันที่ 29 เมษายน ค.ศ. 1954 ประเทศจีนและประเทศอินเดียได้ร่วมกันลงนามในข้อตกลงยินยอมให้ชนพื้นเมืองและผู้แสวงบุญมีสิทธิ์ในการเดินทางเข้าออกสองประเทศผ่านช่องเขาแห่งนี้
ชิเก ลินด์ซีย์

| ชิเก ลินด์ซีย์ |
| --- | --- |
เกิด: ชิเก จอร์จ ลินด์ซีย์-อาจูดัว  (1983-11-17) 17 พฤศจิกายน ค.ศ. 1983 (40 ปี) แอตแลนตา รัฐจอร์เจีย
ชื่ออื่น: จระเข้ดุ (Vicious Croc)
สัญชาติ:  อเมริกัน
ส่วนสูง: 1.80 เมตร (5 ฟุต 11 นิ้ว)
น้ำหนัก: 70 กก. (150 ปอนด์)
รุ่น: เวลเตอร์เวท   มิดเดิลเวท
ช่วงระยะ: 75 in (190 ซm)
รูปแบบ: มวยไทย
มาจาก: แอตแลนตา รัฐจอร์เจีย
ทีม: ทีมจระเข้ดุ (Team Vicious Croc)
ช่วงปี: ค.ศ. 2003–ปัจจุบัน

สถิติคิกบอกซิง/มวยไทย
คะแนนรวม: 24
ชนะ: 18
โดยการน็อก: 6
แพ้: 6
โดยการน็อก: 1
 

สถิติการต่อสู้แบบผสม
คะแนนรวม: 2
ชนะ: 1
โดยการน็อก: 1
แพ้: 1
โดยการยอม: 1
 
ข้อมูลอื่น
เว็บไซต์: chikelindsay.com
ข้อมูลล่าสุด ณ วันที่: 23 ตุลาคม ค.ศ. 2013
ชิเก จอร์จ ลินด์ซีย์-อาจูดัว (อังกฤษ: Chike George Lindsay-Ajudua; 17 พฤศจิกายน ค.ศ. 1983 – ) เป็นนักมวยไทยชาวอเมริกัน ผู้เข้าแข่งขันในรุ่นมิดเดิลเวท ลินด์ซีย์เป็นอดีตแชมป์อเมริกาเหนือของสมาคมคิกบ็อกซิงโลก, แชมป์ระหว่างประเทศของมวยไทยสภามวยโลก และแชมป์โลกรุ่นซูเปอร์เวลเตอร์เวทขององค์กรมวยไทยนานาชาติ
ทั้งนี้ เขาเคยปะทะกับสมรักษ์ คำสิงห์ ในการแข่งขันมวยไทย ที่ได้รับการประกบคู่มวยโดยเสกสรร จันทร์จิรา
ภูมิหลัง

ลินด์ซีย์เริ่มฝึกศิลปะการต่อสู้เมื่ออายุ 12 ปี โดยเริ่มฝึกอู่ซู่ รวมทั้งบราซิลเลียนยิวยิตสูและยูโดก่อนที่จะปักหลักในมวยไทยในปี ค.ศ. 2003
ชีวิตส่วนตัว

คิกบ็อกเซอร์ชื่อเอเดรียน ซิมมอนส์ ซึ่งเป็นแฟนสาวของชิเก ลินด์ซีย์ เสียชีวิตหลังจากการแข่งขันกับลินด์ซีย์ เชียร์ ที่ออร์แลนโด รัฐฟลอริดา ในเดือนกรกฎาคม ค.ศ. 2010 ซึ่งเธอเป็นฝ่ายแพ้น็อกในยกที่สามของการต่อสู้ โดยตกอยู่ในอาการโคม่าและเสียชีวิตในวันรุ่งขึ้น เขาได้ตำหนิสตีฟ ฟอสซัม และผู้จัดงานคนอื่น ๆ ของรายการไอเคเอฟ เวิลด์คลาสสิก 2010 เนื่องจากไม่ได้คำนึงถึงความปลอดภัยที่จำเป็น โดยกล่าวว่าไม่มีรถพยาบาลปรากฏอยู่ในการแข่งและต้องใช้เวลาถึงหนึ่งชั่วโมงเพื่อส่งซิมมอนส์ไปยังโรงพยาบาลท้องถิ่น
การแข่งขันและรางวัล

บางกอกไฟต์คลับ
ชิงแชมป์รุ่นซูเปอร์เวลเตอร์เวท
องค์กรมวยไทยนานาชาติ
ชิงแชมป์โลกรุ่นซูเปอร์เวลเตอร์เวท
สมาคมกีฬาคาราเต้นานาชาติ
ชิงแชมป์มวยไทยสมัครเล่นอเมริกาเหนือรุ่นเวลเตอร์เวท (รุ่นน้ำหนักไม่เกิน 66.8 กก./147.3 ปอนด์)
สมาคมมวยไทยแห่งสหรัฐ
ชิงแชมป์สมัครเล่นโซนอาคเนย์รุ่นเวลเตอร์เวท
มวยไทยสภามวยโลก
ชิงแชมป์มวยไทยนานาชาติรุ่นซูเปอร์เวลเตอร์เวท (รุ่นน้ำหนักไม่เกิน 69.853 กก./154 ปอนด์)
สมาคมคิกบ็อกซิงโลก
ชิงแชมป์มวยไทยสมัครเล่นภาคตะวันออกรุ่นเวลเตอร์เวท (รุ่นน้ำหนักไม่เกิน 67 กก./147.7 ปอนด์)
ชิงแชมป์มวยไทยสมัครเล่นอเมริกาเหนือรุ่นเวลเตอร์เวท (รุ่นน้ำหนักไม่เกิน 67 กก./147.7 ปอนด์)
ชิงแชมป์มวยไทยอเมริกาเหนือรุ่นซูเปอร์เวลเตอร์เวท (รุ่นน้ำหนักไม่เกิน 70 กก./154.3 ปอนด์)
สถิติการต่อสู้แบบผสม

| สถิติการต่อสู้แบบผสม> วันที่ | สถิติการต่อสู้แบบผสม> ผล | สถิติการต่อสู้แบบผสม> คู่ชก | สถิติการต่อสู้แบบผสม> รายการ | สถิติการต่อสู้แบบผสม> สถานที่ | สถิติการต่อสู้แบบผสม> วิธีชนะ | สถิติการต่อสู้แบบผสม> ยก | สถิติการต่อสู้แบบผสม> เวลา | สถิติการต่อสู้แบบผสม> โพย |
| --- | --- | --- | --- | --- | --- | --- | --- | --- |

| 4 ธ.ค. 2010 | แพ้ | โจ เอลมอร์ | บางกอกไฟต์ไนต์ 8: เบสต์ออฟเดอะเบสต์ | แอตแลนตา | ยอมจำนน (โดนล็อกไหล่) | 1 | 1:00 | 1-1 |

| 15 พ.ค. 2010 | ชนะ | อดัม บราดี | บางกอกไฟต์ไนต์ 6 | ดูลุธ รัฐจอร์เจีย | ชนะน็อกทางเทคนิค (ต่อย) | 1 | 0:31 | 1-0 |

คำอธิบาย:       ชนะ 
      แพ้ 
      เสมอ/ไม่มีการแข่งขัน 
      หมายเหตุ
แหล่งข้อมูลอื่น

เว็บไซต์ทางการ
Push Kick Promotions profile
สถิตินักต่อสู้แบบผสมของ ชิเก ลินด์ซีย์ จากเชอร์ด็อก
ช่องจราจร

บทความนี้เกี่ยวกับการจราจรบนท้องถนน สำหรับความหมายอื่น ดูที่ เลน (แก้ความกำกวม)
ลูกศรบอกทางภายในช่องจราจรในซิลิคอนแวลลีย์ รัฐแคลิฟอร์เนีย
ช่องจราจร หรือ เลน (อังกฤษ: lane) เป็นส่วนหนึ่งของช่องเดินรถหรือช่องถนนหนึ่งที่กำหนดให้ยานพาหนะวิ่งภายในเขต เพื่อที่จะควบคุมและเป็นแนวทางให้กับผู้ขับขี่ และลดความขัดแย้งในการจราจร ถนนสาธารณะส่วนใหญ่ (ทางหลวง) มีช่องจราจรอย่างน้อยสองช่องจราจร โดยใช้หนึ่งช่องต่อหนึ่งทิศทาง คือ ไปและกลับ ช่องจราจรจะถูกแบ่งโดยเครื่องหมายจราจรบนพื้นทาง บนถนนที่มีช่องจราจรหลายช่อง และยุ่งยากกว่าถนนสองช่องจราจรก็จะถูกกำหนดด้วยเครื่องหมายจราจรบนพื้นทางเช่นกัน ทางหลวงขนาดใหญ่มักจะมีช่องจราจรมากกว่าสองช่องจราจรขึ้นไปและถูกแบ่งคั่นตรงกลางด้วยเกาะกลางถนน
ถนนและสะพานบางแห่งที่มีปริมาณการจราจรต่ำมากจะมีความกว้างน้อยกว่า 15 ฟุต (4.6 เมตร) และมีเพียงช่องจราจรเดียว ยานพาหนะที่กำลังเดินทางมาในทิศทางตรงข้ามต้องชะลอหรือหยุดรถ เพื่อให้ยานพาหนะอีกคันสามารถผ่านไปได้ โดยในพื้นที่ชนบทมักเป็นถนนที่ผ่านป่า พื้นที่เกษตร และมักเป็นทางลูกรัง ส่วนในพื้นที่เขตเมือง ที่เรียกว่าตรอกหรือซอยนั้นก็มักจะมีเพียงช่องจราจรเดียวเช่นกัน ถนนที่มีช่องจราจรเดียวมักจะเรียกว่า การจราจรทางเดียว
ดูเพิ่ม

ถนนลาดยาง
ระบบจราจรซ้ายมือและขวามือ
ชุดดำสัญญาณสยอง

| ชุดดำสัญญาณสยอง |
| --- | --- |
โปสเตอร์ภาพยนตร์
กำกับ: เจมส์ วัตคินส์
บทภาพยนตร์: เจน โกลด์แมน
สร้างจาก: อิงจาก เดอะวูแมนอินแบล็ค โดย ซูซาน ฮิลล์
อำนวยการสร้าง: ริชาร์ด แจ็คสัน ไซมอน โอ๊คส์ ไบรอัน โอลิเวอร์
นักแสดงนำ: แดเนียล แรดคลิฟฟ์ คิเอเรน ไฮด์ส เจเน็ท แมคเทียร์ โซฟี สทัคกี้ ลิซ ไวท์ 
กำกับภาพ: ทิม มอริส-โจนส์
ตัดต่อ: จอน แฮร์ริส
ดนตรีประกอบ: มาร์โค เบลทรามี
บริษัทผู้สร้าง: แฮมเมอร์ฟิล์มโปรดักชันส์ อัลไลแอนซ์ฟิล์ม ฟิล์มอีเวสท์ ฟิล์มเกท ครอสครีคพิกเจอร์ส  
ผู้จัดจำหน่าย: โมเมนตัมพิกเจอร์ส  (สหราชอาณาจักร) ซีบีเอสฟิล์ม  (สหรัฐฯ)
วันฉาย: 3 กุมภาพันธ์ ค.ศ. 2012 (สหรัฐฯ) 10 กุมภาพันธ์ ค.ศ. 2012 (สหราชอาณาจักร)
ความยาว: 95 นาที
ประเทศ: สหราชอาณาจักร แคนาดา สวีเดน
ภาษา: อังกฤษ
ทุนสร้าง: $15 ล้านดอลลาร์สหรัฐ
ทำเงิน: $128,555,938
ชุดดำสัญญาณสยอง (อังกฤษ: The Woman in Black) เป็นภาพยนตร์สยองขวัญ-ทริลเลอร์ กำกับโดย เจมส์ วัตคินส์ เขียนบทโดย เจน โกลด์แมน และอิงจากนวนิยายในชื่อเรื่องเดียวกันนี้ ของ ซูซาน ฮิลล์ ภาพยนตร์ชุดนี้สร้างโดย แฮมเมอร์ฟิล์มโปรดักชันส์ นำแสดงโดย แดเนียล แรดคลิฟฟ์, คิเอเรน ไฮด์ส, เจเน็ท แมคเทียร์, โซฟี สทัคกี้ และ ลิซ ไวท์ ภาพยนตร์ได้รับการเปิดตัวในสหรัฐฯและแคนาดา ณ วันที่ 3 กุมภาพันธ์ ค.ศ. 2012 ซึ่งได้รับการตอบรับโดยทั่วไปในเชิงบวก และได้รับการเปิดตัวในสหราชอาณาจักรวันที่ 10 กุมภาพันธ์ ค.ศ. 2012
เนื้อเรื่องย่อ

เป็นเรื่องราวของทนายความหนุ่มที่มีชื่อว่า อาเธอร์ คิปส์ ซึ่งได้เดินทางมาทำงานเพียงคนเดียวในหมู่บ้านเล็กๆแห่งหนึ่ง โดยเขาได้อาศัยอยู่ในบ้านพักร้างในเกาะที่มีบรรยากาศวังเวง แล้วเขาก็พบกับเหตุการณ์ที่น่าสยดสยองอันเกี่ยวเนื่องกับวิญญาณของสตรีในชุดดำลึกลับนางหนึ่ง ซึ่งมีปริศนาต่างๆที่ชวนให้เกิดอาการผวาอย่างสุดเกินบรรยาย
นักแสดงนำ

แดเนียล แรดคลิฟฟ์ รับบทเป็น อาเธอร์ คิปส์ ทนายความหนุ่ม
คิเอเรน ไฮด์ส รับบทเป็น แซม เดลี่ เจ้าของที่ดินชานเมือง
เจเน็ท แมคเทียร์ รับบทเป็น นางเดลี่ ภรรยาของเดลี่
โซฟี สทัคกี้ รับบทเป็น สเตลลา คิปส์
การสร้าง

ภาพยนตร์ได้รับการประกาศขึ้นใน ค.ศ. 2009  โดยมี เจน โกลด์แมน เป็นนักเขียนบท และมี เจมส์ วัตคินส์ เป็นผู้กำกับ ส่วนแดเนียล แรดคลิฟฟ์ ได้รับการประกาศว่าจะมารับบทเป็น อาเธอร์ คิปส์ เมื่อวันที่ 19 กรกฎาคม ค.ศ. 2010
การสร้าง > การถ่ายทำ

ได้มีการวางแผนถ่ายทำภาพยนตร์เรื่องนี้ในระบบ 3 มิติ แต่ก็ได้ละแผนการดังกล่าวในภายหลัง การถ่ายทำอย่างเป็นทางการเริ่มขึ้นในวันที่ 26 กันยายน ค.ศ. 2010
การตอบรับ > คำวิจารณ์

ภาพยนตร์ชุดนี้ได้รับการประเมินที่ 62/100 คะแนนจากเว็บไซต์เมต้าคริทิค โดยมีการแสดงให้เห็นถึงความเห็นว่าเป็นที่โปรดปรานโดยทั่วไป
การตอบรับ > บ็อกซ์ออฟฟิศ

ในช่วงสุดสัปดาห์เปิดตัว ชุดดำสัญญาณสยอง ทำรายรับไว้ที่ 20 ล้านเหรียญ ซึ่งเป็นการเปิดตัวที่สำเร็จมากที่สุดเท่าที่เคยมีมาของแฮมเมอร์ฟิล์ม และได้รับการจัดอยู่ในบ็อกซ์ออฟฟิศเป็นลำดับที่สองถัดจากภาพยนตร์ Chronicle ซึ่งทำรายรับมากกว่าราว 1 ล้านดอลลาร์สหรัฐ รายรับรวมทั้งหมดของภาพยนตร์ที่จัดฉายในอเมริกาถึงวันที่ 12 กุมภาพันธ์ ค.ศ. 2012 อยู่ที่ 35,456,000 ดอลลาร์สหรัฐ
แหล่งข้อมูลอื่น

The Woman in Black Official Movie Website เก็บถาวร 2012-02-20 ที่ เวย์แบ็กแมชชีน
Official UK movie website เก็บถาวร 2012-02-12 ที่ เวย์แบ็กแมชชีน
The Woman in Black ที่อินเทอร์เน็ตมูวีเดตาเบส
The Woman in Black ที่บ็อกซ์ออฟฟิศโมโจ
The Woman in Black ที่รอตเทนโทเมโทส์
The Woman in Black ที่เมทาคริติก
The Woman in Black ที่สยามโซน
ช่องว่างระหว่างดาราจักร

ช่องว่างระหว่างดาราจักร (อังกฤษ: Intergalactic space) เป็นที่ว่างทางกายภาพที่อยู่ระหว่างดาราจักร โดยทั่วไปจะไม่มีฝุ่นใดๆ อยู่เลย มีสภาพเกือบจะเป็นสุญญากาศสมบูรณ์ บางทฤษฎีให้ค่าความหนาแน่นเฉลี่ยของเอกภพไว้ที่ประมาณ 1 ไฮโดรเจนอะตอมต่อลูกบาศก์เมตร แต่ค่าความหนาแน่นของเอกภพมีค่าไม่เท่ากันเสมอไป มันอาจมีความหนาแน่นมากในดาราจักร (รวมทั้งโครงสร้างที่มีความหนาแน่นสูงมากภายในดาราจักร เช่น ดาวเคราะห์ ดาวฤกษ์ และหลุมดำ) ทำให้พื้นที่ว่างอันกว้างใหญ่ที่เหลือมีความหนาแน่นต่ำกว่าค่าเฉลี่ยของเอกภพอย่างมาก และมีอุณหภูมิอยู่ที่ประมาณ 2.73 เคลวิน
ในพื้นที่ระหว่างดาราจักร มีพลาสมาอย่างจางๆ อยู่ ซึ่งเชื่อว่ามันเป็นตัวโยงโครงสร้างเส้นใยของเอกภพเอาไว้ และมีค่าความหนาแน่นสูงกว่าค่าเฉลี่ยของเอกภพ สสารนี้เรียกว่าเป็น มวลสารระหว่างดาราจักร (intergalactic medium (IGM)) ส่วนใหญ่เป็นประจุไฮโดรเจน เช่น พลาสมาแห่งหนึ่งประกอบด้วยประจุอิเล็กตรอนและโปรตอนเป็นจำนวนเท่าๆ กัน คาดว่ามวลสารระหว่างดาราจักรมีค่าความหนาแน่นประมาณ 10-100 เท่าของค่าเฉลี่ยของเอกภพ (คือประมาณ 10-100 ไฮโดรเจนอะตอมต่อลูกบาศก์เมตร) มันอาจมีค่าสูงถึง 1000 เท่าของค่าเฉลี่ยความหนาแน่นของเอกภพก็ได้ในเขตที่มีกระจุกดาราจักรอยู่เป็นจำนวนมาก
ดูเพิ่ม

มวลสารระหว่างคลัสเตอร์
มวลสารระหว่างดาว
ระบบสุริยะ
ระบบดาว